"ভাঙ্গন"

ভয়াল নদীর করাল গ্রাসে  
          সরাতে হয় বাড়ী,   
  মাটির সাথে জীবন গাঁথা  
         কেমনে যাব ছাড়ি!

   ভোরের আজান কী যে মধুর  
             মনের মাঝে সুখ,  
   ঘুম হতে উঠেই দেখি  
            প্রতিবেশির মুখ।

     অনেক স্বজন চলে গিয়ে  
            কোথায় নিল ঠাঁই,  
  পিতা পুত্র স্বজন ভ্রাতা  
               একত্রে আর নাই।

    আগে ছিল বড় নদী  
             পশ্চিমে দশ কিলো,  
  এক পলকে ছোবল দিয়ে  
         সবই কেরে নিল।

     বাড়ির ঘর খুলতে দেখে  
             ছোট মেয়ে কাঁদে,  
    অনেক স্বজন নিঃস্ব হয়ে  
           উঠল গিয়ে বাঁধে।

     নদী গর্ভে সবই বিলিন  
          সাজে পাগল বেশ,   
  বউপোলাপান নিয়ে কেহ  
          হলো নিরূদ্দেশ।

       চরমাদারে শশুর বাড়ি  
           উঠায় টিনের ঘর,  
  বাঁশতলিতে মেঝ ছেলে  
           মধ্য বালুর চর।

নদী এখন নিকটবর্তী  
           কষ্টে বসবাস,  
    ইরির জমি বালু পড়ে  
            এখন ভূট্রা চাষ।

   বর্তমানে ভীষণ ভাবে  
          ক্ষতিগ্রস্ত যারা,   
  মৌলভীরচর,  টুপকারচর  
          সাথে মন্ডল পাড়া।

   পশ্চিম পাড়া বিলিন হলো  
           ফুরায় মোল্লারচর,  
   কট বন্ধক নিয়ে জমি  
            উঠায় কেহ ঘর।

      হাজার সুধী ভাঙ্গন দেখতে  
             নদীর পাড়ে আসে,  
    কষ্ট দেখে অনেক সময়  
              দাঁড়ায় তাদের পাশে।

     বালুর চরের জমির সাথে   
              করে বিনিময়,  
     আগে ছিল পাঁচশ' বিঘা  
             এখন অসহায়।

     পানির মধ্যে চলাফেরা  
            হলো গর্ত কাদা,  
     পরিশ্রমী গ্রামের মানুষ  
            প্রীতির ডোরে বাঁধা।

       বিপদ দেখে মাথায় উঠে  
               উচ্চ রক্ত চাপ,  
     ভিটা ছেড়ে চলে  যাবেন  
           কবরে মা-বাপ।